Մայքլ Քոնելի

Մայքլ Քոնելի (), ամերիկացի գրող, Լոս Անջելեսի ոստիկանության դեպարտամենտում աշխատող հետախույզ Հարի Բոսխի մասին դետեկտիվ վեպերի հեղինակ։ Քոնելիի վեպերը թարգմանվել են աշխարհի 24 լեզուներով, իսկ Հարի Բոսխի վեպերի շարքը հրատարակվել է 7 միլիոն օրինակով։

Կենսագրություն 
Ֆլորիդայի համալսարանում ուսանելու ժամանակ հետաքրքրվելով Չանդլեր Ռեյմոնդի վեպերով՝ Մայքլ Քոնելին որոշեց դառնալ դետեկտիվ գրող։ Այս հետաքրքրությունը մեծ դեր խաղաց մասնագիտական կողմնորոշման ժամանակ․ Մայքլը դարձավ քրեական թղթակից։

1980 թվականից Քոնելին աշխատում էր Ֆլորիդայի «Դայթոն Բիչ» և «Ֆորտ Լոդերդեյլ» ամսագրերում։ Մայքլին հրավիրեցին աշխատել «Los Angeles Times»-ում, երբ նա ստացավ Պուլիցերյան մրցանակ Դալասում տեղի ունեցած L-1011 աղետից փրկվածների մասին հոդվածի համար։

1992 թվականին լույս տեսած Քոնելիի առաջին «Սև արձագանք» գիրքը արժանացել է Էդգար Ալան Պոյի մրցանակին՝ ամերիկացի գրողի լավագույն առաջին վեպի համար։ Գրքի սյուժեն հիմնված է իրական դեպքերի վրա։ Այն լոս անջելեսյան ոստիկան Հարի Բոսխի մասին պատմող շարքի առաջին գիրքն է։ Բացի այս շարքից, Քոնելիի վեպերը գլխավորել են նաև այլ հերոսներ, ինչպիսիք են՝ փաստաբան Միկի Հոլերն ու լրագրող Ջեկ Մաքէվոյը։ Հաճախ Հարի Բոսխը հայտնվում է նաև այն գրքերում, որտեղ գլխավոր դերերն այլ հերոսներ են կատարում։ Նրա վեպերից շատերը էկրանավորվել են։

Մայքլ Քոնելին սուր զարգացող սյուժե ունեցող գրականության շրջանում տասնյակ հեղինակավոր մրցանակների է արժանացել։ Բացի Էդգար Պոյի մրցանակից, գրողի ստեղծագործություններն արժանացել են նաև այլ մրցանակների՝ Էնթոնի, Նիրո Վուլֆ, Macavity, Dilys, Մալթյան բազե (Ճապոնիա), 38-րդ մեծություն (Ֆրանսիա) և ֆրանսիական դետեկտիվի Գրան-Պրի։ ԱՄՆ-ի Դետեկտիվ գրողների ասոցիացիայի նախագահն էր։ Ներկայումս Քոնելին ապրում է ընտանիքի հետ Ֆլորիդայում։

Ստեղծագործություններ

Հարի Բոսխ 

 «Սև արձագանք» () (1992)
 «Սև սառույց» () (1993)
 «Շիկահեր աղջիկը բետոնում» () (1994)
 «Վերջին կոյոտը» () (1995)
 «Մաֆիայի սցենարով» () (1997)
 «Հրեշտակների թռիչքը» () (1999)
 «Մշուշը գիշերվանից էլ սև է» () (2001)
 «Ոսկրերի քաղաք» () (2002)
 «Քողարկված լույս» () (2003)
 «Կիրճ» () (2004)
 «Մոռացված գործ» () (2005)
 «Էկո-այգի» () (2006)
 «Դիտադաշտ» () (2007)
 «9 վիշապ» () (2009)
 «Վերականգնում» (Թակարդ փաստաբանի համար) () (2010)
 «Վերջին ժամկետ» () (2011)
 «Սև արկղ» () (2012)
 «Ատրճանակ փաստաբանի համար» () (2013)
 «Այրվող սենյակը» () (2014)
 «Խաչմերուկ» () (2015)
 «Հրաժեշտի սխալ կողմը» ()» (2016)

Միկի Հոլեր 

 «Փաստաբանը Լինքոլնով» () (2005)
 «Կապարե վճիռ» (Փամփուշտ փաստաբանի համար) () (2008)
 «Ոչնչացում» (Թակարդ փաստաբանի համար) () (2010)
 «Հինգերորդ վկան» () (2011)
 «Ատրճանակ փաստաբանի համար (Մեղքի աստվածները)» () (2013)
 «Խաչմերուկ» () (2015)

Ջեք Մաքէվոյ 

 «Պոետ» () (1995)
 «Խրտվիլակ» () (2009)

Շարքից դուրս վեպեր 

 «Արյունոտ գործ» () (1998)
 «Անվավեր լուսին» () (1999)
 «Հաջողության համար վազքում» () (2002)

Վեպերի ժամանակագրություն՝ հրատարկման տարեթվով

Կերպարներ 

 Հարի Բոսխ՝ Լոս Անջելեսի ոստիկանության հետախույզ
 Ռեյչել Ուելլինգ՝ Հետաքննությունների դաշնային բյուրոյի գործակալ
 Թերրի Մաքքալեբ՝ Հետաքննությունների դաշնային բյուրոյի նախկին գործակալ, սերիական մարդասպանների մասնագետ
 Կասի Բլեք՝ թալանող
 Ջեք Մաքէվոյ՝ քրեական ժամանակագրության լրագրող
 Հենրի Պիրս՝ ձեռնարկատեր համակարգիչների բնագավառում
 Միկի Հոլեր՝ քրեական գործերի փաստաբան

Տես նաև 

 Փաստաբանը Լինքոլնով

Ծանոթագրություններ

Արտաքին հղումներ 
 Պաշտոնական կայք
 Մայքլ Քոնելի. Ներբեռնել կամ կարդալ օնլայն 

Ամերիկացի գրողներ
Ամերիկացի լրագրողներ
Ամերիկացի դետեկտիվ ժանրի գրողներ
Ֆիլադելֆիա քաղաքում ծնվածներ
Պուլիտցերյան մրցանակակիրներ
Գրողներ այբբենական կարգով
Ամերիկացի սցենարիստներ
Ամերիկացի վիպասաններ
Ամերիկացի կինոպրոդյուսերներ